Voluntarii Asociației Studenților Creștini Ortodocși din România – filiala Oradea au donat luni sânge în cadrul Campaniei Naționale "Uniți pentru viață".
Sub sloganul "Din inima ASCOR pentru inima tuturor!", au donat sânge aproximativ 60 de tineri voluntari ai organizației.
Obiectivul acțiunii a fost de creștere a gradului de responsabilizare civică a tinerilor, cu privire la importanța, beneficiile și impactul donării de sânge asupra societății. Prin astfel de acțiuni, ASCOR Oradea contribuie activ la asigurarea unei rezerve constante și suficiente de sânge pentru spitalele și centrele medicale din întreaga țară.
Campania "Uniți pentru viață" este organizată la nivel național de Asociația Studenților Creștini Ortodocși Români prin implicarea directă a organizațiilor locale afiliate.
Patriarhia Română este instituția cu cea mai mare contribuție la creșterea numărului donatorilor de sânge din țară și unul dintre cei mai importanți sponsori ai centrelor de transfuzii din România.
Prin Campania "Donează sânge, salvează o viață!", în decursul anului precedent, Patriarhia Română a contribuit cu aproximativ 2025 litri de sânge, proveniți de la 4.500 de donatori.
Sursă foto: Facebook / Mănăstirea Putna